Caffè Gambrinus

'O Gran caffè Gambrinus è nu locale storico 'e Napule, ca s'affaccia ncopp'â chiazza do Plebiscito. 'O nomme sujo vene 'a chillo 'e Joannus Primus, re de Ffiandre, 'o leggennario inventore da birra.

 Storia e descrizzione 
Arredato cu 'o stile Liberty, dinto cunserva stucche, statue e quadre da fine 'e ll'ottociento fatte da mpurtante artiste napulitane. Tra cheste ce song' pure opere 'e Gabriele D'Annunzio e Filippo Tommaso Marinetti.Nato dint' 'o 1860 dopp'a ll'unificazione taliana, funnato ppe ll'mprenditure Vincenzo Apuzzo, riscosse subbeto nu' gegantesco successo pure internazionale e riscuntro da parte 'e cristiane 'e Napule 'e ogne ceto suciale, rechiammata da ll'opera d' 'e migluure pasticciere, gelatai,e bariste 'e tutta ll'Europa, 'e cuje se avvalse 'o funnatore sujo; ciò, dinto 'o stesso tiempo, 'e procurò subbeto 'a benevulenza da famiglia riale e 'o riconoscimento ppe decreto 'e Furnitore da Rial Casa. Doppo Apuzzo 'a gestione passò a Mario Vacca, ca dint'a ll'anne 1889-1890, ppe affrescà 'o lucale, chiammò 'e cchiù mpurtante impressiuniste napulitane: Luca Postiglione, Pietro Scoppetta, Vincenzo Volpe, Eduardo Matania, Attilio Pratella, Giuseppe Alberto Cocco, Giuseppe Casciaro, Giuseppe Chiarolanza, Gaetano Esposito, Vincenzo Migliaro, Vincenzo Irolli e Vincenzo Caprile.

Aroppo 'a Belle époque passarono dint'ê ssale soje durate perzunagge illustre 'e ogne tiempo e paìse, addiventate doppo cliente affeziunate: Gabriele D'Annunzio - ca ê tavuline do caffè scrisse 'a poesia 'A Vucchella, doppo musicata da Francesco Paolo Tosti -, Benedetto Croce, Matilde Serao, Eduardo Scarpetta, Totò e 'a famiglia De Filippo, Ernest Hemingway, Oscar Wilde, Jean Paul Sartre e tante atre.

 Ate prugiette 

Categurìa:Napule